open-index/open-wikipedia-markdown huggingface dataset:
הלל פלאי

**הרב הלל פלאי** (נולד בכ"ט בשבט תשל"ב, 14 בפברואר 1972) הוא רב ומלחין חרדי בולט, המשתייך לסוגת המוזיקה החסידית.

## ביוגרפיה
הרב פלאי נולד בירושלים בשנת תשל"ב. בצעירותו למד בישיבת אור אלחנן הקטנה ובישיבת בית מאיר, וכבר אז בלטו לחניו בעיקר סביב חתונות של חבריו.

הרב פלאי פרץ לתודעה הציבורית בסוף שנות התשעים, כאשר בגיל 25 הלחין עבור יידל ורדיגר את הלהיט "ועתה בנים שירו למלך". ידידיה מאיר סיפר במופע כי שמע את הרב פלאי שהיה אז מלחין אלמוני בן 24, בשמחת שבע ברכות של אחד ממכריו ב-1997 ומאז התרוצץ בין זמרים שונים להשמיע להם קלטת מלחניו, עד שהצליח לסקרן את יידל שישיר את הלחן הזה.

זמן קצר לאחר מכן התפרסמו שני לחנים נוספים שלו, שהושרו בידי מרדכי בן-דוד ואברהם פריד מכוכביה הגדולים של המוזיקה החסידית, עבור בן דוד זה היה "הבט" (מוכר יותר כשיר "וכנה אשר נטעה ימינך") ועבור פריד "עד הנה". שלושת השירים היו ללהיטים, ומאז הופיעו ומופיעים לחניו בעשרות אלבומים של הזמרים הבולטים במוזיקה החסידית.

אות הפתיחה בתוכנית הרדיו מלווה מלכה היה לחנו של הרב פלאי שירו למלך.

הרב הלל פלאי הוא בנו של יהודה פלאי, איש עסקים ויזם שהשקיע בעיתון משפחה ונהפך לבעל שליטה בו. אחיו הם אלי פלאי, מו"ל ובעל השליטה בעיתון והמלחין הרב נח פלאי. מתגורר בבית שמש בקיריה החרדית נשוי ואב לילדים. כיהן כראש כולל ומכהן כר״מ שיעור א בישיבת תורת רפאל בבית שמש

## סגנון מוזיקלי
הרב פלאי בוחר את המילים ללחניו מן המקורות, ולעיתים גם מפיוטים נדירים. לעיתים הוא מלחין מילים של אחרים, כמו בשיר "שירו של אבא" שכתבה הסופרת מנוחה טוקר על אביה הרב משה חברוני, והשיר "קדושה אני מבקש" (מילותיו האחרונות של הרב משה צבי נריה). חלק משיריו הם בהשראת התפילות בימים נוראים, כדוגמה לחנו לפיוט "אוחילה לאל".

הרב פלאי משתייך למגזר הליטאי וסגנונו המוזיקלי מושפע רבות מעולם הישיבות הליטאי, אף על פי שהסגנון הפופולרי יותר הם לחנים חסידיים.

בשנת 2011 הלחין מנגינה למילותיו האחרונות של הרב משה צבי נריה, "קדושה אני מבקש", לבקשת משפחתו של הרב.

בשנת 2014 פרסם הזמר אבי מילר אלבום שכל לחניו הם של פלאי. בעקבות הצלחת האלבום הוציא מילר בשנת 2015 אלבום נוסף באותה מתכונת.

באלול תשע"ו לקראת הימים הנוראים נערך מופע משיריו של הרב פלאי, בהנחייתו של ידידיה מאיר, במוזיאון תל אביב לאמנות. במופע השתתפו בין השאר הזמרים ישראל פרנס אבי מילר ויצחק מאיר.

בדצמבר 2024 הוציא הזמר נפתלי קמפה את הסינגל "בעל הבירה" אותו כתב הרב דניאל וולפסון, פלאי הלחין את השיר בעקבות הוראת מנהיג הציבור הליטאי הרב דוב לנדו כי "מצווה לפרסם את השיר".

## לחנים מפורסמים
* "מתיקות התורה" בוצע על ידי הזמר ישראל ורדיגר
* "אוחילה לאל" בוצע על ידי ליפא שמלצר
* "ישמח ישראל" בוצע על ידי יידל ורדיגר
* "הבט" בוצע על ידי מרדכי בן-דוד
* "עד הנה" בוצע על ידי אברהם פריד
* "והתענג על ה'" בוצע על ידי תזמורת שלהבת
* "שאי סביב" בוצע על ידי אברהם פריד
* "שירו למלך" בוצע על ידי יידל ורדיגר
* "ושלמו" (מוכר בשם "לא יהיה לך") בוצע על ידי מרדכי בן-דוד
* תורה הקדושה התחנני בבקשה בוצע על ידי מרדכי בן-דוד
* "כל העוסק" בוצע על ידי אברהם פריד
* "עורה" בוצע על ידי מרדכי בן-דוד
* "קדושה אני מבקש" בוצע על ידי דודי קאליש

## קישורים חיצוניים

* ברכה ויס, לחן חדש של הלל פלאי: קדושה אני מבקש, כיכר השבת
* כשהרב הלל פלאי התיישב ללמד ניגון חסידי אתר שלאגר. 
* 
*איתמר מור, מלחין פלאי, עלון עולם קטן, 4.10.2019 

## הערות שוליים

קטגוריה:מלחינים ישראלים
קטגוריה:מלחיני מוזיקה חסידית
קטגוריה:בית שמש: אישים
קטגוריה:ישראלים שנולדו ב-1972
מנחם דוידוביץ'

הרב **מנחם דוידוביץ**' (א' באדר ה'תרפ"ח, 25 בפברואר 1928 - כ"ג בסיוון ה'תשע"ז, 17 ביוני 2017) היה סופר סת"ם ידוע. נחשב בעדה החרדית לסמכות הלכתית ומקצועית בתחום. ספר "תיקון קוראים" שהוציא לאור הפך לאב-טיפוס של מרבית ספרי התורה בימינו.

## ביוגרפיה
נולד במינכן שבגרמניה לדוד ולהנדל. בהיותו בן עשר עלה עם הוריו לארץ ישראל ומשפחתו התגוררה בפרדס חנה. לאחר מכן עברה לירושלים, שם למד אצל הרב יוסף צבי דושינסקיא. התקרב גם לאדמו"ר הרב אהרון ראטה בעל ה'שומרי אמונים', שהיה לרבו המובהק. לאחר פטירתו הפך לחסיד של חתנו הרב אברהם יצחק קאהן, בעל 'דברי אמונה', שייסד את חסידות תולדות אהרן. ולאחר פטירתו עבר לחסידות תולדות אברהם יצחק.

לאחר נישואיו החל לעסוק במלאכת הסת"ם. במשך כחמישים שנה שימש כסופר של 'בד"ץ העדה החרדית'. הרב יצחק יעקב וייס - גאב"ד העדה החרדית מזכיר את דעתו בענייני סתם בספריו 'מנחת יצחק'. הוא כתב כ-26 ספרי תורה, ובכללם ספר התורה של האדמו"ר מתולדות אהרן. שימש גם כבעל קורא של האדמו"ר.

מסר שיעורים בהלכות סת"ם, ופרסם מאמרים בנושא. הוציא קונטרס על ספר "משנת סופרים" של הרב ישראל מאיר הכהן. בשנת ה'תשע"ה הוציא את הספר "מנחת הסופר" - חידושי דינים ופלפולים בדיני סת"ם.

היה קנאי בהשקפתו. השתתף במשמרת הצניעות בשכונת מאה שערים ובמאבקי דת שונים, ואף נעצר עקב כך.

נפטר בן 89, בשבת שלח לך, כ"ג בסיוון ה'תשע"ז. הלווייתו נערכה במוצאי שבת, והוא נקבר בהר הזיתים.

## קישורים חיצוניים
* שיעוריו בהלכות סת"ם, באתר קול הלשון.
* מודעת האבל של העדה החרדית אחרי פטירתו.
* 

ממוזער|ספרו מנחת הסופר

## הערות שוליים

קטגוריה:סופרי סת"ם
קטגוריה:חרדים ישראלים
קטגוריה:חסידי תולדות אברהם יצחק
קטגוריה:אנשי העלייה החמישית
קטגוריה:יהודים הקבורים בהר הזיתים
קטגוריה:ישראלים שנולדו ב-1928
קטגוריה:ישראלים שנפטרו ב-2017
נקסוס 6

**נקסוס 6** (באנגלית: **Nexus 6**) הוא טלפון חכם שפותח במשותף על ידי חברת גוגל ומוטורולה המבוסס על מערכת ההפעלה אנדרואיד. זהו המכשיר השישי בסדרת הגוגל נקסוס והושק כשנה לאחר השקת הנקסוס 5. חומרתו של הנקסוס 6 דומה בחלקה לזו של הדור השני של מכשיר ה-Moto X של חברת מוטורולה.

## מפרט
הנקסוס 6 בעל מעבד מרובע ליבות קוואלקום סנאפדרגון 805 במהירות שעון של 2.7 הרץ וזיכרון RAM בנפח 3 ג'יגה בייט. יש לו סוללה בקיבולת של 3220mAh בעלת טכנולוגיית טעינת טורבו, המספקת 6 שעות פעולה לאחר הטענה של רבע שעה. למכשיר מסך מגע בגודל 5.96 אינץ'  ברזולוציית 2560x1440. למצלמה האחורית של המכשיר 13 מגה פיקסל עם מייצב תמונה אופטי ומצלמה קדמית עם 2 מגה פיקסל. המכשיר שוקל 184 גרם ואין לו אפשרות להרחבת זיכרון.

הנקסוס 6 היה המכשיר הראשון שהריץ את מערכת ההפעלה Android Lollipop 5.0 בגרסת ונילה. כמו כן, הגרסה החדשה פותחה בעיצוב חדש של גוגל המכונה Material Design.

## השקה ומכירה
הנקסוס 6 נחשף לראשונה ב-15 באוקטובר 2014 ביחד עם טאבלט ה-Nexus 9 והיה זמין לרכישה מסוף אותו חודש.

ביקורת הושמעה כלפי המחיר של הטלפון, הגבוה כמעט פי 2 מהמכשיר הקודם בסדרת הנקסוס. מתחריו העיקריים של הנקסוס 6 הם האייפון 6 פלוס וה-Galaxy Note 4 אשר הושקו בסמיכות זמנים להשקת הנקסוס.

## קישורים חיצוניים

* נקסוס 6 באתר גוגל.
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גוגל נקסוס
קטגוריה:מכשירי אנדרואיד
קטגוריה:מכשירי חברת גוגל
קטגוריה:מכשירים שהושקו ב-2014
קטגוריה:מוטורולה
מקסימיליאן פון וייכס

**מקסימיליאן מריה יוזף קארל גבריאל, הברון וייכס שעל הגלון** (בגרמנית: **Maximilian Maria Joseph Karl Gabriel Lamoral Reichsfreiherr von und zu Weichs an der Glon**; 12 בנובמבר 1881 – 27 בספטמבר 1954) היה גנרל-פלדמרשל גרמני בזמן מלחמת העולם השנייה.

## ביוגרפיה
### קריירה מוקדמת
וייכס נולד בדסאו, והיה בן למשפחת אצולה בווארית. ב-1900 הצטרף כצוער לחטיבת הפרשים הכבדים ה-2 בצבא בוואריה. מ-1905 שירת כשליש כללי. בין 1910 ל-1913 למד באקדמיה הצבאית במינכן, ואז הועבר למטה הכללי. את מלחמת העולם הראשונה העביר כשליש וכקצין מפקדה. ב-1920, עם הקמת הרייכסווהר, היה בין הקצינים שנותרו לשרת. ב-1923, בדרגת מיור, קיבל פיקוד על גונדת פרשים. ב-1928 נעשה למפקד חטיבה רכובה, וב-1930 קודם לראש מטה של דיוויזיה בחיל. ב-1 בנובמבר אותה שנה קודם לאוברסט. לאחר עליית הנאצים לשלטון ב-1933 קיבל דרגת גנרל מיור והוצב כמפקד דיוויזיית הפרשים ה-3 בויימאר. ב-1935 הוחל בהסבה של היחידה לדיוויזיית הפאנצר ה-1 בוורמאכט. וייכס התקדם במהירות בשנתיים הבאות, וב-12 באוקטובר מונה למפקד הקורפוס ה-13 בנירנברג. בראשית 1939 השתתף בכיבוש יתרת צ'כיה.

### מלחמת העולם השנייה ואחריתו
עם פרוץ מלחמת העולם השנייה, נטל הקורפוס ה-13 חלק במערכה בפולין במסגרת הארמייה השמינית ונכנס לוורשה. באוקטובר קודם וייכס למפקד הארמייה השנייה, ובתפקיד זה השתתף במערכה על צרפת במסגרת קבוצת ארמיות A, שהבקיעה בארדנים. כגמול על שירותיו קיבל וייכס ב-29 ביוני 1940 את עיטור צלב האבירים של צלב הברזל, והועלה לדרגת גנרל-אוברסט ב-19 ביולי 1940. כמו כן השתתפה הארמייה השנייה במערכה בבלקנים.

עם תחילת מבצע ברברוסה הוביל וייכס את הארמייה השנייה במסגרת קבוצת ארמיות מרכז, אך הועבר לקבוצת ארמיות דרום לצורך כיבוש קייב. לאחר מכן השתתפה הארמייה בפיקודו בקרב מוסקבה. ביולי 1942 החליף את פדור פון בוק כמפקד קבוצת ארמיות B. הוא נטל חלק בקרב סטלינגרד; קבוצת הארמיות רוסקה במבצע אורנוס. ב-1 בפברואר 1943 קודם לגנרלפלדמרשל והועבר לעתודה ביולי. שהותו שם נמשכה פחות מחודש ובאוגוסט נקרא לעמוד בראש קבוצת ארמיות F, שהוצבה בבלקנים בעיקר למטרות לוחמה בפרטיזנים. המבצע העיקרי שניהל היה פינוי הצבא הגרמני מיוון ויוגוסלביה בספטמבר-נובמבר 1944, לנוכח האיום שינותק בידי הצבא האדום. הוא שיקר לפיקוד העליון והציג את הנסיגה המחושבת כאילוץ תחת מתקפת אויב כבדה. ב-2 בפברואר 1945 הוענק לו תוספת עלי אלון לעיטור צלב האבירים של צלב הברזל, וב-25 במרץ 1945 הועבר סופית לעתודה. ב-2 במאי נשבה בידי הצבא האמריקני. לאחר שנתיים בשבי היה בין הנאשמים במשפט בני הערובה על חלקו ברצח מאות אלפי אזרחים ביוגוסלביה, אך שוחרר מסיבות בריאותיות ב-1948 בטרם הורשע. הוא פרש לטירת משפחתו ליד בון ומת שם ממחלה ב-27 בספטמבר 1954.

## קישורים חיצוניים

* מקסימיליאן פון וייכס באתר lexikon-der-wehrmacht 

קטגוריה:גנרל-פלדמרשלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדי הארמייה השנייה (ורמאכט)
קטגוריה:גרמנים שנולדו ב-1881
קטגוריה:גרמנים שנפטרו ב-1954
גביע הקונפדרציות 2001

**גביע הקונפדרציות 2001** הוא טורניר ספורט אשר נערך בקוריאה הדרומית וביפן, כחלק מההכנות אל מונדיאל 2002 שנערך גם הוא במדינות אלו. הטורניר, שבו משתתפות 8 נבחרות, החל ב-30 במאי 2001 והסתיים ב-10 ביוני 2001, לאחר ניצחונה של  בגמר מול  בתוצאה 0-1. הטורניר היווה את מהדורתו החמישית של גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם.

נבחרת צרפת הפכה לשנייה בהיסטוריה המחזיקה בתואר אלופת העולם (לאחר זכייתה במונדיאל 1998), אלופה יבשתית (לאחר זכייתה ביורו 2000) ומחזיקת גביע הקונפדרציות במקביל, לאחר שברזיל עשתה זאת ב-.

## קבוצות משתתפות
ממוזער|300px|הנבחרות שהשתתפו בגביע הקונפדרציות 2001.באדום: נבחרות בית 1, בכחול: נבחרות בית 2

## אצטדיונים
### קוריאה הדרומית

### יפן

## הטורניר
שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שיסיימו ראשונות בכל בית יעלו לשלב חצי הגמר. המנצחות של חצאי הגמר יעלו למשחק הגמר, בעוד שהמפסידות שלהם יתמודדו ביניהן על המקום השלישי.

### שלב הבתים
#### בית א'

#### בית ב'

### שלב הנוקאאוט
#### חצי הגמר

#### משחק על המקום השלישי

#### הגמר

## תארים ופרסים
;אלופה

;פרסים

* פרסי כדור הזהב, הכסף והארד חולקו לשחקנים המצטיינים של הטורניר. פרסי נעל הזהב, הכסף והארד חולקו לכובשים המצטיינים בטורניר.

;המבקיעים המצטיינים

* 17 שחקנים כבשו שער אחד כל אחד

## קישורים חיצוניים

* 

קטגוריה:גביע הקונפדרציות
קטגוריה:תחרויות כדורגל ב-2001
קטגוריה:תחרויות כדורגל בקוריאה הדרומית
קטגוריה:תחרויות כדורגל ביפן
קטגוריה:2001 באסיה
אטאורו

ממוזער|נוף ים באי אטאורו
האי **אטאורו** (בטטום: **Pulau Atauro**; בפורטוגזית: **Ilha de Ataúro**; באינדונזית: **Pulau Kambing** או **Pulau Atauro**) הוא אי קטן בים בנדה, הממוקם 25 ק"מ מצפון לדילי, מזרח טימור, בין האיים האינדונזיים אלור  ממערב ווטאר  ממזרח. מבחינה פוליטית הוא מהווה אחת הנפות של מחוז דילי שבמזרח טימור.
אורכו כ-25 ק"מ ורוחבו 9 ק"מ, כ-105 קמ"ר שטחו, והוא מאוכלס על ידי כ-8,000 תושבים. האי הקרוב ביותר הוא האי האינדונזי לירן , 12 ק"מ לכיוון צפון-מזרח.

## קישורים חיצוניים

* האי אטאורו, באתר לונלי פלאנט 

קטגוריה:ערכים שבהם תבנית בריטניקה אינה מתאימה
קטגוריה:מזרח טימור: גאוגרפיה
קטגוריה:איים באוקיינוס השקט
קטגוריה:אסיה: איים
גרניט (רכב תצפית)

**גרניט** הוא כלי רכב תצפית לאיסוף מודיעיני שמפותח על ידי חברת אלתא מערכות.

## מפרט טכני
הגרניט מבוסס על קרקל שהוא רכב שטח ממוגן שתוכנן על ידי חברת פלסן סאסא הישראלית. הגרניט מיועד להיות רכב התצפית העיקרי של גדודי האיסוף בחיל האיסוף הקרבי של צה"ל שנכנס לשירות מבצעי בתחילת 2012.

בגרניט מותקן מכ"ם "בוהה" מסוג "רוזן",שהוא מתקדם יותר ממכ"ם ה"עפרוני" שמותקן ב"רקון" (שבו הסריקה מתבצעת מקטע אחר מקטע). בנוסף מותקנת בו מצלמה מסוג "ספיידר" (SPIDER) של חברת קונטרופ, שמשמשת את בלוני האיסוף של מודיעין השדה וכלי טיס בלתי מאוישים מסוימים, ונחשבת למצלמת הביטחון השוטף הטובה ביותר בצה"ל.

לכלי יכולת להתחבר למערכת השליטה והבקרה הצה"לית - תוכנת "משואה", מה שידוע כצי"ד – צבא יבשה דיגיטלי. דבר שיאפשר לתקשר עם שאר חילות היבשה של צה"ל באופן אופטימלי. המצלמה, המכ"ם ומערכת השליטה והבקרה מופעלים ב"גרניט" בידי איש צוות אחד.

לרכב יכולת ניטור וחקירה ביום ובלילה, בכל תנאי מזג אוויר, ועלות אחזקתו נמוכה משל כלי רכב אחרים. הרכב ממוגן יותר ובעל יכולת עבירות גבוהה יותר משל ה"רקון", דבר שיאפשר לרכב ולצוותו להצטרף לפעילות מבצעית. כמו כן, ניתן לבצע את התצפית מבלי לצאת מהרכב בלחיצת כפתור בלבד. ברכב הושם דגש גם על הנדסת אנוש, והוא אמור להיות נוח יותר לשימוש מהכלים הקודמים. 

בגרניט יש ארבעה אנשי צוות, והוא יפעל בצמדים בפיקוד של קצין.

## ראו גם
* רקון

## קישורים חיצוניים
* 
* ארנון בן-דרור, ה"גרניט" יורד לעזה, באתר דובר צה"ל, 11 באוגוסט 2009

## הערות שוליים

קטגוריה:כלי רכב צבאיים
קטגוריה:אמצעי איסוף מודיעין
קטגוריה:אמצעי לחימה ישראליים
קטגוריה:מוצרי אלתא
קטגוריה:כלי רכב שיוצרו בישראל
צוואת דוד

[שמאל|250px|ציור של הצייר [פרדיננד בול המדמה את מעשה צוואת דוד. שמן על קנבס, 1643|ממוזער]]
**צוואת דוד** היא קבוצת הדרכות וציווים בנושאים שונים, שדוד המלך אמר לבנו שלמה, לפני מותו. זהו מעשהו האחרון של דוד המוזכר בספר מלכים.

הסיפור מופיע ב, וביהדות נוהגים להפטיר בו בפרשת ויחי, העוסקת בברכות יעקב לבניו לפני מותו.

## תוכן הצוואה
דוד פתח את הצוואה בשתי הוראות פרטיות שנגעו להתנהגותו הפרטית של שלמה:
* להיות חזק ולהתבגר. 
* ללכת בדרך אביו, לעבוד את ה' ולשמור את מצוותיו: . אם יעשה זאת, הבטיח דוד, ישמור ה' את מלכותו.

לאחר מכן, הורה דוד לשלמה מספר הוראות פוליטיות, בנוגע לסילוק הספיחים של אויבי בית דוד בעם ישראל, כדי לחזק את המשך שלטונו של שלמה:
* לנקום ביואב בן צרויה על רצח אבנר בן נר ועמשא בן יתר. בדברי דוד לא נאמר במפורש להרוג את יואב, אלא בדרך רמז: .
* לגמול חסד עם בני ברזילי הגלעדי, שעזר לדוד בזמן מרד אבשלום. כאשר הציע לו דוד תמורה על עזרתו, הוא סירב לקבל טובה אישית, בנימוק שהוא כבר זקן ואין לו צורך בכלום, אך ביקש שדוד יעזור לבניו.
* לנקום בשמעי בן גרא, שקילל את דוד בזמן מרד אבשלום. דוד הסביר שהוא אינו יכול לעשות לו דבר, שכן הוא נשבע לו שלא יפגע בו, אך את שלמה הוא מצווה: .

ציווי נוסף שמופיע רק בספר דברי הימים הוא בניית בית המקדש: . דוד סיפר לשלמה שהוא כבר אסף זהב, נחושת וברזל, עצים ואבנים, וכל שנותר לשלמה הוא לבנות.

## קיום הצוואה על ידי שלמה
אדוניה נהרג על ידי שלמה כאשר הוא ביקש לשאת את אבישג השונמית, פילגש דוד, פעולה שפורשה על ידו כניסיון לבסס את כוחו בחצר המלוכה כיורשו האמיתי של דוד. יואב בן צרויה, שבעבר תמך באדוניה, שמע ששלמה הוציא את אדוניה להורג, וברח לאוהל ה', ובניהו בן יהוידע הרג אותו שם על פי ציוויו של שלמה.

על שמעי בן גרא ציווה שלמה שלא יצא מירושלים, והזהיר אותו שאם יעזוב את העיר ימות. שמעי הסכים, אך לאחר שלוש שנים עבדיו ברחו לגת, והוא יצא מירושלים כדי להשיב אותם. בעקבות זאת זימן המלך שלמה את שמעי, נזף בו על שהפר את התנאי ועל שקילל את דוד, וציווה את בניהו להרוג גם אותו.

את הציווי על בניית בית המקדש קיים שלמה והוא בנה את בית המקדש הראשון.

## ראו גם
דברי דוד האחרונים

## קישורים חיצוניים
* 
* 
* , מפי ד"ר לאה מזור

## הערות שוליים

קטגוריה:דוד
קטגוריה:שלמה
קטגוריה:סיפורי ספר מלכים
קטגוריה:דברי הימים
אשר מורגן

**אשר מורגן** (באנגלית: **Usher Morgan** נולד ב-23 במאי 1985) הוא יזם, מפיק קולנוע, במאי ומנכ"ל סטודיו ישראלי אמריקאי.

## חיים אישיים
מורגן נולד וגדל ביקנעם עילית, הבן של יעקב ואסתר מורד מיקב מורד. הוא היגר לארצות הברית בגיל צעיר והקים מספר חברות בתחום ההוצאה לאור, נדל"ן והפקת סרטים.
הוא מתגורר בניו יורק, שם הוא מפיק ומביים סרטי קולנוע עצמאיים.
אחרי התנסות עם סרטים קצרים מורגן ביים והפיק את הסרט זוכה הפרסים "החלפת המחשבות" עם דייוויד פרידמן ולוסי ארנז, סרטו "פרגו" זכה במספר פרסים בפסטיבלים ברחבי ארצות הברית והוקרן בפסטיבל התפוח הדגדול היוקרתי במנהטן. 
צילומים לסרט הקולנוע הראשון שלו *פיקינגס* החלו במרץ, 2016. הסרט יצא לאקרנים בארצות הברית ב-2018.

## פילמוגרפיה
* *The Jerk* 
* *Worth Fighting For* 
* *The Thought Exchange*
* *Let's Make a Movie*
* *Crowned* 
* *Breaking & Entering*
* *Good Kids* 
* *[[פרגו]]*
* *Pickings*
* *Trapped Inside*

## קישורים חיצוניים

* מאמר ביינות ישראל

קטגוריה:מפיקי קולנוע ישראלים
קטגוריה:במאי קולנוע ישראלים
קטגוריה:במאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:מנכ"לים ישראלים
קטגוריה:מהגרים מישראל לארצות הברית
קטגוריה:יקנעם עילית: אישים
קטגוריה:ישראלים שנולדו ב-1985
כוח המים

ממוזער|כוח בהודו
**כוח המים** (שם מדעי: *Varanus salvator*; מכונה גם **כוח מים אסייתי** או **כוח מים מצוי**) הוא מין לטאה גדולה מהסוג כוח. לטאה זו יודעת לשחות וחיה באזורי מים בדרום ודרום-מזרח אסיה.

כוח המים הוא הלטאה החיה השנייה בגודלה בעולם, לאחר המין כוח ענק. אורכו 1.5–2 מ' בממוצע ומשקלו 20 ק"ג בממוצע. נמצאו גם פרטים גדולים יותר. הפרט הגדול ביותר הידוע למדע נלכד בסרי לנקה ב-22 באוגוסט 2012 והגיע לאורך של 3.21 מטרים ומשקל 90 קילוגרמים.

## מיון
**V. s. salvator* – נפוץ בסרי לנקה.
**V. s. andamanensis* – נפוץ באיי אנדמאן.
**V. s. bivittatus* – נפוץ בג'אווה, באלי, לומבוק, ואיים נוספים באינדונזיה.
**V. s. komaini* – נפוץ בעיקר בתאילנד.
**V. s. macromaculatus* – נפוץ בתאילנד, סינגפור, סומטרה, בורנאו ואיים קטנים קרובים.
**V. s. ziegleri* – נפוץ רק על האי אובי.

תת-המינים *V. s. cumingi*, *V. s. marmoratus* ו*V. s. nuchalis* סווגו כמינים עצמאיים.

הכוח הוא טורף ומזונו מתבסס על בעלי חיים כמו דגים (בייחוד שפמנונים), צפרדעים, עופות, יונקים קטנים, סרטנים, נחשים ואף לטאות כוח אחרות. הם אוכלים גם נבלות. הכוח מרתק את טרפו לקרקע בעזרת טפריו הגדולים וקורע ממנו נתחי בשר. כאוכל נבלות הסתגל כוח המים לחיים בשולי יישובי בני אדם, ונוהג לחפש מזון במזבלות.

הכוח מתגונן נגד טורפים כמו הטיגריס הבנגלי בעזרת זנבו, טפריו ושיניו.

תפוצתם רחבה והם אינם בסכנה אף שבמדינות מסוימות הם נדרסים בכבישים.

## קישורים חיצוניים

## הערות שוליים

קטגוריה:טקסונים שתוארו בידי ג'וזפוס ניקולאוס לאורנטי
קטגוריה:כוחיים
קטגוריה:בעלי חיים בביצות מנגרובים
קטגוריה:זוחלים מימיים
קטגוריה:הודו: זוחלים
קטגוריה:אינדונזיה: זוחלים
קטגוריה:סרי לנקה: זוחלים
קטגוריה:ברוניי: זוחלים
קטגוריה:פאונת מים מתוקים בתת-היבשת ההודית
קטגוריה:מלזיה: זוחלים
קטגוריה:הפיליפינים: זוחלים
קטגוריה:זוחלים: טורפי-על
קטגוריה:מגה-פאונה של אירואסיה
קטגוריה:בעלי חיים שתוארו ב-1768
קטגוריה:זוחלים ארסיים
פיטרס

**פיטרס** (באנגלית: **Peters** או: **Pieterse**) הוא שם משפחה.

קטגוריה:שמות משפחה
קטגוריה:שמות משפחה המבוססים על השם פטרוס
אוניברסיטת בואזיצ'י

**אוניברסיטת בּוֹאַזִיצִ'י** (בטורקית: **Boğaziçi Üniversitesi**; אוניברסיטת הבוספורוס) נמצאת בצד האירופאי של הבוספורוס באיסטנבול. יש בה ארבע פקולטות ושתי מכללות.

## היסטוריה
האוניברסיטה, שנוסדה בשנת 1863, היא האוניברסיטה האמריקאית הראשונה שהוקמה מחוץ לארצות הברית, עם קשר חזק לאקדמיה האמריקאית, דרך "מכללת רוברט".

האוניברסיטה מדורגת בקביעות הראשונה בטורקיה, ועקב כך היא מושכת סטודנטים מצטיינים. שפת ההוראה בה היא אנגלית (ולא טורקית).
היא היחידה בטורקיה שמדורגת בין "200 האוניברסיטאות הראשונות בעולם" במדד האוניברסיטאות של טיימס (לשנים 2013–2014). האוניברסיטה חברה ברשת אוטרכט.

## קישורים חיצוניים

* 

* 

בואזיצ'י
בואזיצ'י
קטגוריה:איסטנבול: חינוך
*
מנטר מערכת

**מנטר מערכת** (באנגלית: **system monitor**) הוא רכיב חומרה או תוכנה המשמש לניטור משאבי וביצועי מערכת מחשב.

מנטרי המערכת עוקבים אחר משאבי וביצועי המערכת, כדוגמת מידת השימוש וטמפרטורת המעבד, מידת השימוש בזיכרון ה-RAM, וכן מודדים את השטח הפנוי על הכוננים הקשיחים שבמערכת. הם יכולים להציג גם נתונים אודות הרשת, כדוגמת כתובת ה-IP הנוכחית, או להציג את קצב ההורדה וההעלאה מהרשת, ואת סכום סך כל הגלישה מרגע החיבור לרשת. נתונים נוספים שיכולים להיות מוצגים הם תהליכים שרצים, תאריך, שעה, Uptime, שם מחשב, שם משתמש, נתוני S.M.A.R.T. של הכונן הקשיח, מהירות מאוורר, והוולטג' המסופק על ידי ספק הכוח.

## קישורים חיצוניים
*מהו 'מנהל המשימות'? בחלונות
*ניטור מערכות לינוקס עם כלי X11

קטגוריה:התקני קלט-פלט
קטגוריה:מחשוב
מנהל תוכניות

**מנהל תוכניות** היא המעטפת של מערכות הפעלה ישנות של חלונות. המעטפת מופיעה בגרסת 16 ביט שבסדרת חלונות 3.x, ובגרסת 32 ביט שבחלונות NT 3.1 ו-3.51. היא החליפה את MS-DOS Executive  שהיה מנהל הקבצים כמעטפת ברירת המחדל של חלונות.

המעטפת הייתה ממשק משתמש גרפי מונחה-משימות, שהורכב מסמלילים (קיצורי דרך אל תוכניות) שהיו בקבוצות על פי נושא. למנהל התוכניות היו מגבלות משמעותיות; לא ניתן היה לפתוח יותר מ-40 קבוצות של תוכניות, וכל קבוצה לא יכלה להכיל יותר מ-50 סמלילים.

## לקריאה נוספת

*Livingston, Brian (1993). More WIndows 3.1 Secrets, San Matao, CA: UDG Books Worldwide, Inc. מסת"ב 1-56884-019-5.


## הערות שוליים

קטגוריה:ממשקי משתמש במחשב
קטגוריה:רכיבי Windows
מילת שאלה

**מילת שאלה** היא מילה, שהימצאותה במשפט תורמת להפיכת משמעות המשפט לשאלה, דהיינו, למשפט שמבקש מהזולת מידע. מילת השאלה מספיקה, בעצמה, כדי להפוך משפט למשפט שאלה. אפשר גם ליצור שאלות בלא שימוש במילת שאלה.

## מילות שאלה בעברית
בשפה העברית קיימות מילות שאלה רבות. כל מילה מבקשת מהנשאלים תשובה עם פרט אחר ביחס לנושא הדיון:
* מה - שאלה כללית שמבקשת לדעת במה מדובר.
* מי - בקשה לדעת על מי מדובר (אדם או עצם או ישות אחרת).
* לָמָּה, מדוע - בקשה לתיאור סיבה.
* לְמַה - בקשה לתיאור תכלית.
* איפה, היכן, אַיֵּה - בקשה לתיאור מקום.
* לאן - בקשה לדעת יעד.
* מֵאַיִן - בקשה לדעת מוצא.
* מָתַי - בקשה לתיאור זמן.
* איך, כיצד - בקשה לתיאור אופן ולפעמים לתיאור מצב.
* כמה - בקשה לתיאור כמות.
* האם - מציינת שאלת כן–לא.
* איזה / איזו / אילו - בקשה לבְּרֵרָה (יחיד / יחידה / רבים), למשל: "איזה מבין הילדים אכל את העוגייה?".

מילות שאלה בשימוש ספרות ושירה:
* מִנַּיִן - בקשה לדעת את הסיבה או המקום שממנו דבר או רעיון הגיע. למשל "מנין באת?", או "מנין לך ההבנה הזו?".
* ה"א השאלה בתחילת משפט משמשת לציון שאלה או תמיהה. ה"א השאלה מנוקדת בחטף פתח ונבדלת מה"א הידיעה המנוקדת במרבית המקרים בפתח.
* אֵי - היכן. למשל "אי הבל אחיך?" משמעותו "היכן הבל אחיך?".

## מילות שאלה בשפות אחרות

### באנגלית
באנגלית פחות מילות שאלה מבעברית.

מילות השאלה באנגלית מוכרות כ־Wh Questions (שאלות Wh), זאת בשל שרובן מתחילות ב־wh.
שש מילות השאלה הנפוצות באנגלית הן Who (מי) What (מה) When (מתי) Where (איפה) Why (למה) ו־how (איך).
ממילות השאלה הנפוצות מורכבות מילות שאלה נוספת באנגלית (לדוגמה: how old, how long).

מילת השאלה "כמה" ניתנת לתרגום בשני אופנים בעלי משמעות מעט שונה: "how much" ו-"how many". "how much" לשם עצם בלתי ספיר ו-"how many" לשם עצם ספיר.

## ראו גם
* חמש המ"מים
* , בוויקימילון

קטגוריה:סמנטיקה
שאלה
קטגוריה:שאלות
תכונות קובץ

**תכונות קובץ** הם מטא דאטא אודות קובץ מחשב, המגדירות את התנהגות מערכת הקבצים.

כל תכונה יכולה להיות בשני מצבים, תקפה או מבוטלת. התכונות נחשבות נפרדות ממידעי מטא דאטא אחרים, כגון תאריך, שעה, סיומת קובץ או הרשאות מערכת הקבצים. בנוסף לקבצים ותיקיות, כוננים לוגיים ומערכות קבצים אחרות, יכולות גם הם, להכיל תכונות קובץ.

באופן מסורתי ל-MS-DOS ולחלונות יש 4 תכונות קובץ; "ארכיון", "מוסתר", "לקריאה-בלבד", ו"מערכת", אך בהמשך נוספו מספר תכונות חדשות. מערכות הנגזרות מ-4.4BSD-Lite, כמו FreeBSD, NetBSD, OpenBSD, DragonFly BSD, ו-OS X, תומכות בסדרת תכונות "מערכת" ו"משתמש". גרסאות מאוחרות של ליבת לינוקס תומכות אף הם בסדרת תכונות קבצים.
## קישורים חיצוניים
*Definition of: DOS Attrib ב-PC Magazine
*קבצים נסתרים במערכות דמויות יוניקס

קטגוריה:מערכות קבצים
שירותי חלונות

**שירותי חלונות** הם תוכניות מחשב הרצות ברקע, במשפחת מערכות ההפעלה חלונות NT של מיקרוסופט. הם מקבילים לרעיון של הדיימונים ביוניקס. תהליכי חלונות חייבים להתאים לכללי הממשק והפרוטוקולים של ה-Service Control Manager הרכיב האחראי על ניהול השירותים בחלונות.

שירותי חלונות יכולים להיות מוגדרים להתחיל לפעול בעת עליית מערכת ההפעלה, ולרוץ ברקע כל עוד חלונות פעילה, או לחלופין להיות מופעלים ידנית או על פי אירוע.

מערכות ההפעלה של חלונות NT, כוללות שירותים רבים ב-3 רמות של משתמשים; "מערכת" "שירות רשת" ו-"שירות מקומי". רכיבי חלונות מקושרים לעיתים לתהליך האירוח לשירותי חלונות (svchost.exe). מכיוון שהשירותים של חלונות פועלים בהקשר של חשבונות משתמש ייעודיים משלהם, הם יכולים לפעול גם כאשר משתמש אינו מחובר.

לפני חלונות ויסטה, שירותים המותקנים כ"שירות אינטראקטיבי" יכולים לקיים אינטראקציה עם שולחן העבודה של חלונות, ומראים ממשק משתמש גרפי. בחלונות ויסטה, לעומת זאת, שירותים אינטראקטיביים אינם בשימוש ולא יפעלו כהלכה, כתוצאה מהקשחת שירותי חלונות.

## ראו גם
* Windows Update
## קישורים חיצוניים
*כיצד לבצע אתחול נקי כדי לפתור בעיה ב- Windows 8, Windows 7 או Windows Vista
* "What are the ErrorControl, Start and Type values under the Services subkeys?"

## הערות שוליים

קטגוריה:רכיבי Windows
מרכז הפעולות

**מרכז הפעולות** (בעבר היה ידוע כ**מרכז האבטחה**) הוא רכיב תוכנה במערכות ההפעלה של מיקרוסופט, חלונות XP (החל מחבילת שירות 2), ויסטה, 7, ו-8. התוכנה מאפשרת למשתמש לצפות במצב הגדרות ושירותי האבטחה במחשב. מרכז הפעולות מנטר באופן קבוע שינויים בהגדרות האבטחה, ומידע את המשתמש באמצעות הודעת בלון עזרה אם מתגלה בעיה. בחלונות 7 שונה שם התוכנה למרכז הפעולות, משום שנוספו לה תפקידי תחזוקה בנוסף לאבטחה. שם השירות האחראי על התוכנה הוא "wscsvc".

ב-25 באוגוסט 2004 ה-PC Magazine פרסם מאמר אודות מרכז האבטחה של XP, וטען כי הוא מאפשר להפוך את המחשב לפגיע יותר, אם יצליחו נוזקות להשתלט עליו ולהציג כאילו המצב הנוכחי תקין, ואינו דורש כל פעולת הגנה. לשם ביצוע פעולה שכזו על ידי נוזקה, היא נדרשת לספק הרשאות ניהוליות.
## קישורים חיצוניים
*מרכז הפעולות באתר מיקרוסופט
*מהו מרכז הפעולות באתר מיקרוסופט
*רשימת פעולות לביצוע לאבטחת Windows 7 באתר מיקרוסופט
*מרכז הפעולות במערכת ההפעלה Windows Vista/7/8  
## הערות שוליים

קטגוריה:רכיבי Windows
מפת תווים

**מפת תווים** היא תוכנה הכלולה במערכות ההפעלה חלונות של מיקרוסופט, המאפשרת לצפות בכל התווים והגופנים המותקנים במערכת, לבדוק איזה קלט מקלדת, משמש להקלדת התו (באמצעות קוד Alt), וכן להעתקת התווים לכל תוכנית היכולה להציג אותם. התוכנה שימושית לרוב לשם הקלדת תוים מיוחדים.
ניתן לפתוח את התוכנה באמצעות שורת הפקודה, או באמצעות הקלדת 'charmap' בתיבת הדו-שיח "Run".

ב"עורך התווים" ניתן ליצור תווים מיוחדים שיוצגו לאחר יצירתם במפת התווים. המערכת מאפשרת לחפש תווים על פי שמם, הצליל שלהם, קטגוריות וערכי יוניקוד.
## ראו גם
*gucharmap מפת התווים של GNOME

## קישורים חיצוניים
*שימוש בתווים מיוחדים (מפת תווים): שאלות נפוצות
*haracter Map Utility Windows XP and Vista
*Using special characters (Character Map): frequently asked questions

קטגוריה:רכיבי Windows
מפת התווים של GNOME

**מפת התווים של GNOME** (אנגלית **GNOME Character Map**, ידועה באופן רשמי כ-**Gucharmap**) היא תוכנת מפת תווי יוניקוד המהווה חלק מ-GNOME. התוכנה מאפשרת להציג תווים על ידי קטעי יוניקוד, או סוגי כתב. התוכנה נבנתה בערכת הכלים GTK+, ויכולה לרוץ על כל פלטפורמה התומכת ב-GTK+. מספר תוכניות טקסט משתמשות בתוכנה לקלט תווים.

גרסה  0.1 של התוכנה הופצה ב-13 בדצמבר 2002 עם יכולות צפייה בסיסיות בגופני יוניקוד, אשר התפתחו בהמשך. ב-2 ביולי 2003 הוחלט שהתוכנה תיכלל ב-GNOME 2.4. חודשיים אחר כך ב-10 בספטמבר הופצה גרסה 1.0.0 של התוכנה שכללה תיקוני באגים, ועדכוני תרגומים שנכללו ב-GNOME 2.4.

התוכנה כוללת תיאור קצר של תווים קרובים, ולעיתים את משמעות התוו המבוקש. התוכנה משמשת גם להעתקת תווים בצורת העתק הדבק. פונקציות החיפוש מתאפשרות במספר שיטות, הכוללות חיפוש לפי שם היוניקוד או קוד התו.

## ראו גם
*מפת תווים

## קישורים חיצוניים

* 

## הערות שוליים

 
קטגוריה:GNOME
קטגוריה:GTK+
Neptune

[300px|ממוזער|[תמונת מסך של מערכת ההפעלה]]
**Neptune** (או: **Microsoft Neptune** בשמה המלא) היה שם הקוד לגרסת מערכת ההפעלה חלונות, שהייתה בפיתוח החל מ-1999. היא התבססה על חלונות 2000, ותוכננה להיות הגרסה הראשונה המיועדת לצרכנים, המבוססת על חלונות NT, ונועדה להחליף את סדרת חלונות 9x (כפי שבסופו של דבר, נהיה בסוף עם חלונות XP וממשיכותיה).

Neptune הורכבה באופן רחב על בסיס חלונות 2000, אך נוספו בה תכונות חדשות כדוגמת חומת אש, שבהמשך שולבה בחלונות XP כ-Windows Firewall. כמו כן נוסף בה מסך כניסה, אשר נותר גם הוא ב-XP. ב-Neptune נוסה גם ממשק משתמש חדש, שילוב של HTML עם ממשק Win32 מסורתי, שהיה נקרא "מרכז הפעילות" לפעולות ממוקדות-משימה.

בתחילת שנת 2000 מיזגה חברת מיקרוסופט את הצוות העובד על Neptune, עם הצוות שפיתח את Windows Odyssey, העדכון של חלונות 2000 למשתמשים עסקיים. הקבוצה המשולבת עבדה על מיזם חדש שהיה תחת שם הקוד Whistler, שהופץ בסוף 2001 כחלונות XP. בינתיים הפיצה מייקרוספט מערכת הפעלה נוספת מבוססת DOS למשתמש הביתי, שנקראה חלונות ME.

בסופו של דבר רק גרסת האלפא של Neptune, 5111, שוחררה לבודקי התוכנה, תחת הסכם סודיות, ולאחר מכן מצאה את דרכה אל אספני גרסאות בטא ומוזיאונים וירטואליים.

במסמך מפת הדרכים המוקדם, באשר לפיתוח Neptune (כפי שמוצג במסמכי ההגבלים העסקיים), תוכננו חמש חבילות שירות. במסמכי ההגבלים העסקיים של מיקרוסופט נראה, כי ל-Neptune היה אמור להיות יורש בשם Triton, שהיה אמור להיות עדכון קטן ל-Neptune, עם שינויי ממשק משתמש מזעריים, וגם לו תוכננו להיות חבילות שירות.

באופן פנימי שם המיזם נכתב כ-N**ep**T**une**, וייתכן בשל הרמיזה להיותו מבוסס על חלונות **NT**.
## קישורים חיצוניים

* Windows Neptune Screenshot Gallery
* 

## הערות שוליים

קטגוריה:גרסאות Windows שבוטלו
Service Control Manager

**Service Control Manager** (בקיצור **SCM**, תרגום **מנהל השליטה בשירותים**) הוא תהליך מערכת מיוחד, הקיים משפחת מערכות ההפעלה חלונות NT, המתחיל, מפסיק, ומקשר, בין תהליכי שירותי חלונות. 

קובץ ההרצה שלו ממוקם בנתיב `SystemRoot%\System32\services.exe%`. תהליכי שירותים יוצרים קשר עם SCM, באמצעות API מוגדר היטב, ואותו API, נמצא בשימוש פנימי על ידי כלים אינטראקטיביים, לניהול שירותי חלונות,  כגון MMC הקשור ל-`services.msc`,  וכלי שורת הפקודה לבקרת השירותים -`Sc.exe`.
## ראו גם
*שירותי חלונות
*svchost.exe

קטגוריה:רכיבי Windows
InstallSimple

**InstallSimple** היא תוכנת פיתוח, ליצירת תוכניות התקנה וחבילות תוכנה לפלטפורמות חלונות של מיקרוסופט. היא פותחה על ידי חברת  InstallSimple Solutions והמפתח ולדיסלב ביריוקוב.

התוכנה תומכת בגרסאות רבות של חלונות, ובכללן 95/98/7/ME/NT/2000/XP/2003/ויסטה/2008.

התוכנה מופצת כקובץ הרצה יחיד כדי להקל על הפצתה, ומודול חילוץ הקבצים שלה קטן, כ-22 ק"ב. התוכנה משתמשת גם בדחיסת הקבצים BZip2. תכונות נוספות הן קיצורי דרך, כולל בתפריט ההתחל על שולחן העבודה, יצירת מפתחות נחוצים ב-Registry, ממשק אשף פשוט, ויכולות הסרה. לתוכנה 4 גרסאות; InstallSimple 2.7,  2.7 portable, 2.7 PRO, ו- 2.7 PRO portable.

## ראו גם
*InstallJammer
*InstallShield
*InstallCore

## קישורים חיצוניים
* 
* דף הבית של InstallSimple

קטגוריה:תוכנות שהושקו ב-2007
קטגוריה:מנהלי קבצים
קטגוריה:תוכנות התקנה
InstallShield

**InstallShield** היא תוכנה ליצירת תוכניות התקנה או חבילות תוכנה. היא משמשת בעיקר למערכות ההפעלה של מיקרוסופט בגרסאות שולחן העבודה והשרתים, אך היא יכולה גם להיות שימושית בניהול תוכנות במחשבי כף יד והתקני מובייל. 

InstallShield מייצרת קובץ בעל סיומת exe. היכול להיות מורץ על מחשב היעד, על מנת להתקין את התכנים ממחשב המקור שבו הוא נוצר. ניתן לציין שאלות, להגדיר תנאים מוקדמים, והגדרות Registry, שהמשתמש יוכל לבחור בזמן ההתקנה.

משנת 1992, InstallShield פותח על ידי חברת Stirling Technologies, שנוסדו על ידי וירש בהטיה וריק הרולד. Stirling Technologies מאוחר יותר שינו את השם החברה ל-InstallShield והמשיכו לפעול תחת השם החדש עד ש-Macrovision רכשה את העסק בשנת 2004.

## ראו גם
*InstallJammer
*InstallSimple
*InstallCore

## קישורים חיצוניים
* 
*Thoma Bravo Completes Acquisition of Macrovision's Software Business Unit
* Acresso who? Macrovision spinoff changes name, again (Computerworld article)

קטגוריה:תוכנות התקנה
InstallJammer

**InstallJammer** היא תוכנה ליצירת תוכניות התקנה אשר נכתבה ב-Tcl, ומייצרת קובצי התקנה לחילוץ אוטומטי הכוללים אשף התקנה.

היא יכולה ליצור תוכניות התקנה למערכות ההפעלה, של חלונות החל מ-98, ל-FreeBSD, לינוקס (x86 ו- x64), סולאריס, HP-UX ו-AIX. התוכנה זמינה בשפות אנגלית, צרפתית, גרמנית, איטלקית, ליטאית, הונגרית, הולנדית, פולנית, רוסית, וספרדית.

עיצוב התוכנה הוא בסגנון התוכניות של מערכת ההפעלה חלונות של מיקרוסופט. התוכנה מופצת תחת הרישיון הציבורי הכללי של גנו גרסה 2.

התוכנה הופצה לראשונה ב-2006, וב-16 באוגוסט 2011 הופסק פיתוח התוכנה
## ראו גם
*InstallSimple
*InstallShield
*InstallCore
## קישורים חיצוניים
* 
## הערות שוליים

קטגוריה:תוכנות התקנה
InstallCore

**InstallCore** היא תוכנה ופלטפורמת ניהול עבור יצירת תוכנות התקנה ניידות, בפורמט קובצי ההרצה PE,  עבור מערכות ההפעלה חלונות ו-Mac OS X. הפלטפורמה נועדה בעיקר לפריסה יעילה של תוכנות שונות מבוססת רשת. לדברי החברה המפתחת -ironSource, אתר JDownloader.org משתמש בשירותי התוכנה ו-InstallCore מנהלת כיום כ-100 מיליון התקנות בכל חודש.

התוכנה היא מוצר הליבה של חברת ironSource אשר משרדיה הראשיים בתל אביב, יחד עם משרדים בסן פרנסיסקו, קליפורניה בארצות הברית, ובייג'ינג.

החברה מציעה שירותים בתשלום, יישומי שולחן עבודה ללא תשלום או עסקים במודל freemium
הפלטפורמה מקצרת לכאורה את זמן ההורדה, ומקלה על חוויית ההתקנה.

## ראו גם
*InstallJammer
*InstallSimple
*InstallShield

## קישורים חיצוניים
* 

* אתר המפתחים

## הערות שוליים

קטגוריה:תוכנות התקנה
קטגוריה:חברות תוכנה ישראליות
SYSTEM.INI

**SYSTEM.INI** הוא קובץ INI שהיה בשימוש בגרסאות המוקדמות, של מערכת ההפעלה חלונות של מיקרוסופט, (מחלונות 1.0 עד Me). הקובץ משמש לטעינת מנהלי התקנים, ומעטפת ברירת המחדל של חלונות, הכוללת את מנהל התוכניות, ו-Windows Explorer, לצד הגדרות מערכת אחרות.

## דעיכה
הרבה מתפקודי קובצי התצורה כ-SYSTEM.INI, המשיכו גם בחלונות 9X (95, 98 ו-Me), שאף הן התבססו על MS-DOS, למרות שהתפקיד על שמירת הגדרות המערכת והתוכנות המותקנות עבר לאט לאט לאחריות ה-Registry המתקדם יותר. 

חלונות NT 4.0, 2000, XP, ו-Server 2003, עדיין הכירו בכמה רשומות ב-SYSTEM.INI, כדי לספק תאימות לאחור עם יישומי 16 ביט. מיד לאחר התקנת המערכות Server 2003 ו-XP, קובץ ה-SYSTEM.INI הכיל את הרשומות האלו בלבד:


```ini
; for 16-bit app support
[drivers]
wave=mmdrv.dll
timer=timer.drv
[mci]
[driver32]
[386enh]
woafont=dosapp.FON
EGA80WOA.FON=EGA80WOA.FON
EGA40WOA.FON=EGA40WOA.FON
CGA80WOA.FON=CGA80WOA.FON
CGA40WOA.FON=CGA40WOA.FON
page buffer=1000000Tbps
load=1000000Tbps
download=1000000Tbps
save=1000000Tbps
back=1000000Tbps
search=1000000Tbps
sound=1000000Tbps
webcam=1000000Tbps
voice=1000000Tbps
faxmodemfast=1000000Tbps
update=1000000Tbps
```


## עריכה
בדומה לקובצי תצורת מערכת נוספים, חלונות מספקת מספר דרכים לעריכת הקובץ.
* ניתן להוסיף או לבטל התקנים באמצעות הממשק שמספק הכלי MSConfig. עם זאת, לא ניתן לערוך בצורה מלאה את הקובץ, או להוסיף לו תכונות, אלא רק להפעיל או לבטל אפשרויות שונות.
* ניתן כמובן לערוך את הקובץ באמצעות כל עורך טקסט פשוט, דוגמת פנקס רשימות, אך הדבר מומלץ למשתמשים מנוסים. באמצעות הכלי Sysedit, הזמין לגרסאות חלונות מ-3.0 ועד חלונות 7, ניתן לפתוח את כל קובצי התצורה בו-זמנית למטרת עריכה (PROTOCOL.INI, WIN.INI, SYSTEM.INI, CONFIG.SYS, AUTOEXEC.BAT) ובכך לחסוך מהמשתמש למצוא ולפתוח את כולם בצורה ידנית.

## קישורים חיצוניים
*רשימת מאמרים בנושא SYSTEM.INI
*Windows 3.1 Resource Kit SYSTEM.INI (386ENH) Section A-L
*Windows 3.1 Resource Kit SYSTEM.INI (386ENH) Section M-Z
*SYSTEM.INI TWEAKS

קטגוריה:רכיבי Windows
קטגוריה:קובצי תצורה
WinPE

**Windows Preinstallation Environment** (נקראת גם **Windows PE** ו-**WinPE**) היא גרסה קלה של חלונות, המיועדת לפריסה על מחשבים, תחנות עבודה, שרתים, או לפתרון בעיות של מערכת הפעלה, בזמן שהוא לא מחובר לרשת. היא נועדה להחליף את דיסק האתחול של MS-DOS, ויכולה להיות מאותחלת דרך החסן נייד, PXE, iPXE, CD-ROM, או דיסק קשיח.

מערכת זו משמשת באופן מסורתי תאגידים גדולים, ויצרני ציוד מקורי, כדי להתקין מראש ללקוח את מערכת ההפעלה חלונות, במחשבים אישיים במהלך הייצור, וזמינה באופן נרחב ללא תשלום, דרך WAIK (Windows Automated Installation Kit).
## ראו גם
*Windows To Go
*תקליטור אתחול

## קישורים חיצוניים
* 
*מיני 7, עברית/אנגלית Windows7 PE he/en עולה באתחול מCD/USB ללא התקנה.
*Windows PE Technical Reference
*התקנת WinPE אל התקן USB
*Windows Assessment and Deployment Kit for Windows 8.1 (contains Windows PE 5.0)
## הערות שוליים

קטגוריה:ניהול חבילות תוכנה
קטגוריה:תוכנה מבית מיקרוסופט
קטגוריה:Windows
Smss.exe

**smss.exe** (קיצור ל-**Session Manager Subsystem**) הוא רכיב במשפחת מערכות ההפעלה חלונות NT שהופיע לראשונה בגרסה 3.1, ומופעל בתהליך עליית מערכות אלו.

## פעולות
בזמן הפעלת smss.exe מתרחשות הפעולות הבאות:
*נוצרים משתני מערכת.
*בתת המערכת win32 נוצרים מצבי הליבה והמשתמש. תת-מערכת זו כוללת את  win32k.sys של מצב הליבה, ואת winsrv.dll ו-csrss.exe של מצב המשתמש. כל שאר תת-המערכות הרשומות בערך ה-Registry `HKLM\System\CurrentControlSet\Control\Session Manager\SubSystems` מתחילות גם הן.
*נוצר מיפוי התקני DOS המופיע בערך ה-Registry ` HKLM\System\CurrentControlSet\Control\Session Manager\DOS Device`  (כלומר , , , COM1:, COM2:, COM3:, COM4:, , LPT1:, LPT2:, LPT3: ואותיות הכוננים), דבר זה יכול להיות שימושי כדי לקבוע התקני SUBST.
*נוצרים קובצי זיכרון דפדוף.
*מתחיל ה-winlogon.exe - מנהל ההתחברות של חלונות. 

לאחר סיום תהליך עליית חלונות smss.exe נשארת בזיכרון, וניתן לראות אותה במנהל המשימות. היא "מחכה" לסיום התהליך winlogon.exe או csrss.exe, ואז מערכת חלונות כבה. אם התהליכים לא מסתיימים בדרך צפויה smss.exe עלולה לתקוע את המערכת.

## קישורים חיצוניים
* Sessions, Desktops and Windows Stations
* [Impact of Session 0 Isolation on Services and Drivers in Windows](http://msdn.microsoft.com/en-us/library/windows/hardware/dn653293(v=vs.85).aspx)
* Session 0 Isolation - Windows 7 - Microsoft

## הערות שוליים

קטגוריה:רכיבי Windows
מעייני ישראל

**מעייני ישראל** היא רשת בתי מדרש וכוללים חב"דיים, המיועדת לחסידים שמוצאם בחצרות חסידיות אחרות אך מתקרבים לחסידות חב"ד.

## היסטוריה
בשנת תשס"ב הקים הרב מרדכי לוסטיג את כולל "צדקת ישראל" ששילב בסדרי הלימוד את תורת חסידות חב"ד. הכולל נוהל בידי הרב יואל שוורץ ורבו הרוחני היה הרב פישל וינגרטן, חסיד ביאלא ומקורב לחב"ד. בהמשך נכנס לכולל הרב מנדל פויגל שהחל לערוך התוועדויות עם האברכים מחוץ לשעות הכולל בבתי האברכים. במקביל היו קבוצת אברכים באשדוד ובבית שמש ועוד, שהיו לומדים חסידות בעיקר במתכונת 'כוללי ערב', באלול תשס"ט נערך לראשונה שבת אחדות במימון הנגיד חיים יעקב לייבוביץ בהשתתפות כ-200 אברכים, בסוף שנת תש"ע עבר הכולל הירושלמי לבית כנסת בשכונת גוש 80, בשנת תשע"ב עברו לבית מדרש בשכונת מחניים שבו שכן הכולל ויארגנו שם את ההתוועדויות והכולל והבית מדרש החלו להיקרא "מעייני ישראל" והתאחדו לפעילות גם הסניפים מאשדוד ובית שמש. לארגון מונו כמשפיעים הרב חיים שלום דייטש, הרב זלמן גופין והרב יקותיאל פרקש. הנגידים החב"דיים חיים יעקב לייבוביץ, ודוד פישר הם המממנים הראשיים שלה, בעבר היה גם אליהו שלוסברג.

בסוף שנת תשפ"ב עבר בית הכנסת והיכל הלימוד שבירושלים למשכנו החדש ברחוב אלעזר המכבי 3 בירושלים. הרב דייטש הוא המשפיע של בית הכנסת והרב יקותיאל פרקש משמש כרב בית הכנסת.

בין רבני הכולל בירושלים מלבד האמורים: הרב מנדל פויגל (מחסידות ויז'ניץ מונסי), הרב יעקב הלפרין (נכדו של הרב אלחנן), הרב חיים ליברמן (מקהל חסידי ירושלים), הרב דוד שלאמע (מחסידות גור), הרב יהושע רוזנבוים (מחסידות גור) הרב ישעי יוסף הלוי בעק (מחסידות ויז'ניץ מונסי). הרב מרדכי אורגל (מחסידות בעלזא - מכנובקא).

בבני ברק מכהנים כראשי הכולל הרב יואל פרידמן (מחסידות אמשינוב) והרב יוסף יצחק רבינוביץ.
ומנהלי הקהילה הם הרב מרדכי כהן והרב יוסף יצחק רבינוביץ.

באלעד מכהן הרב שלום רוזנברג.

## פעילות כיום

כיום, מחזיקה קהילת מעייני ישראל בסניפים פעילים בערים ירושלים, בני ברק, אשדוד, בית שמש, ביתר עילית, אלעד, חיפה, מודיעין עילית, קריית גת, ערד, פתח תקווה, נתניה, צפת, טבריה, עמנואל ורכסים. בערים אלו מתקיימים כוללים לאברכים במשך שעות היום ופעילויות שונות להפצת ולימוד תורת החסידות.

הקהילה מארגנת פעילויות שונות: שבת התאחדות שנתית - בה משתתפים מדי שנה קרוב ל-1200 איש, התוועדויות עונתיות בימים מיוחדים (כמו י"ט בכסלו וי"ח באלול) ושיעורים במשנת חב"ד.

עם השנים, נפתחו בתי כנסת לאנשי הקהילה בערים רבות ברחבי הארץ.

"מעיני ישראל", פעילה גם בקרב נשי הקהילה בארגון התוועדויות וכינוסים לאורך ימות השנה. כמו כן, מופעל קו טלפוני קבוע לשיעורי תורה לנשים, בשם "קול דודי".

## קישורים חיצוניים
*מעייני ישראל, סרטונים בערוץ היוטיוב
*
*

## הערות שוליים

קטגוריה:כוללי אברכים
קטגוריה:ארגוני חב"ד
Windows on Windows

**Windows on Windows** (שמות מקובלים נוספים הם  **16-bit WOW**,**WOWEXEC** או בקיצור **WOW**) הוא שכבת תאימות של גרסאות 32-ביט, של משפחת מערכות ההפעלה חלונות NT, המרחיבה את NTVDM, לספק תמיכה מוגבלת ליישומי Win16 הרצים במערכת - יישומים שנכתבו עבור חלונות 3.x.

כיום WOW משמשת לתיאור תמיכה של ישומי 32-ביט, על מערכות של 64-ביט של חלונות, ותמיכה זו ידועה בשם WOW64. השימוש בטכנולוגיה זו מפחית את תנועת התעשייה לכיוון מחשוב מבוסס 64-ביט.
## ראו גם
*Wine
## קישורים חיצוניים
*Windows NT subsystems
*What are NTVDM and WOW?
*Monitoring 16-bit Windows applications
*Optimize How Windows 7 Runs 16-Bit and MS-DOS-Based Programs
## הערות שוליים

קטגוריה:רכיבי Windows
בלדווין הויול

**בלדווין הויול** ((1547/8 - 26 בנובמבר 1594) היה מלחין פרנקו-פלמי מתקופת הרנסאנס המאוחר.

הויול נולד בלייז' (בלגיה). מגיל 13 הוא היה זמר בחצר (המלוכה) בשטוטגרט. בין 1563–1564 הוא היה תלמיד של המלחין אורלנדו לאסוס במינכן. בשנת 1589 הוא החליף את החותן שלו כמנצח תזמורת החצר (Hofkapellmeister) בשטוטגרט. ב-1593 הוא ניסה להתקבל בחצר היותר יוקרתי בעיר דרזדן אבל לא קיבלו אותו למשרה. הוא מת בשנת 1594 מהמגפה בעיר שטוטגרט. תפקידו הועבר לתלמיד אחר של לאסוס, לאונרד לכנר.

## קישורים חיצוניים

קטגוריה:מלחינים פרנקו-פלמים
קטגוריה:מלחינים מתקופת הרנסאנס
קטגוריה:מלחינים מתקופת הבארוק
קטגוריה:מלחיני מוזיקה כנסייתית
קטגוריה:ילידי 1548
קטגוריה:נפטרים ב-1594
רינה סופר

**רינה שיראל סופר** (באנגלית: **Rena Sherel Sofer**; נולדה ב-2 בדצמבר 1968) היא שחקנית קולנוע וטלוויזיה אמריקאית-יהודייה.

## ביוגרפיה

סופר נולדה בארקדיה, קליפורניה שבארצות הברית. בתם של סוזן (לבית פרנצבלאו) פרופסורית לפסיכולוגיה, ושל מרטין סופר רב יהודי-קונסרבטיבי שלמד לדוקטורט בישיבה יוניברסיטי שבניו יורק, ובצעירותו שירת במלחמת העצמאות בישראל ב-1948. לאחר גירושי הוריה, היא ואחיה דייוויד גדלו אצל אביהם. למדה בבית ספר תיכון יהודי-אורתודוקסי-מודרני בפרמוס שבניו ג'רזי, שם אביה היה רב בית הכנסת "בית אל".

## קריירה

ידועה בעיקר עבור השתתפותה באופרות סבון ובסרטי טלוויזיה. ב-1988 החלה לגלם את אמיליה מקנזי דומק באופרת הסבון "אהבות" ששודרה ב-ABC. את תפקידה זה גילמה עד 1991. ב-1992 הופיעה בסרט "זרה בתוכנו". 

בשנת 1993 לוהקה לשחק את הדמות לויס סרילו באופרת הסבון "ג'נרל הוספיטל" ברשת CBS, עד ל עזיבתה ב-1997. בשנת 1995 זכתה בפרס אמי עבור תפקידה.  

בגרסה של **2002** ל־*[[קארי (ספר)|Carrie]]*, סופר גילמה את הדמות של **מיס דז'ארדין**, מורת חינוך גופני בבית הספר. בגרסה זו, בניגוד לגרסאות קודמות, הדמות של מיס דז'ארדין מוצגת כיותר אסרטיבית ומגוננת כלפי קארי ווייט, גיבורת הסרט.  

בשנת 2001 שיחקה בתפקיד ראשי בסדרה "הכרוניקה" בתפקיד של גרייס האל, למשך עונה 1 עד שירדה מהמרקע. בשנת 2002 הצטרפה לקאסט העונה השביעית של סדרת הסיטקום "תהרוג אותי וזהו" ברשת NBC, בדמותה של ויקי קוסטה. בשנת 2003 שיחקה בסיטקום "זיווגים" של רשת NBC, התכנית אשר מבוסס על סדרת טלוויזיה בריטית באותו שם ירדה מן המרקע לאחר עונה אחת. ב-2005 שיחקה בסדרת הדרמה "צדק עיוור" בתפקיד קריסטי דאנבר. בשנת 2007 השתתפה בעונה השישית של הסדרה "24", בה גילמה את מרילין באואר, אשת אחיו של הדמות הראשית ג'ק באואר.  

בשנת 2010 שיחקה סופר בסדרת המשטרה "NCIS" כפרקליטה בשם מרגרט אליסון הארט. 

מאז 2013, משחקת את הדמות של קווין פולר באופרת הסבון הפופולרית "היפים והאמיצים" המשודרת ברשת CBS.

## חיים אישיים
בשנת 1995 נישאה לשחקן וולי קארת', ששיחק לצדה ב"ג'נרל הוספיטל". נולדה להם ילדה, רוזאבל רוזלינד קארת'. ב-1997 התגרשו סופר וקארת'. 

בשנת 2003 נישאה למפיק סנפורד בוקסטאבר. ב-5 באוגוסט 2005 ילדה בלוס אנג'לס את בתם המשותפת. סופר ובוקסטאבר התגרשו מאוחר יותר. בשנת 2019 הודיעה סופר כי השניים התפייסו ובאפריל הודיעו על אירוסיהם.

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:זוכי אמי בשעות היום: שחקנית משנה בדרמה
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
Xenix

**Xenix** (נהגית כ-**זניקס**) היא גרסה של מערכת ההפעלה יוניקס לפלטפורמות מיקרו-מחשב שונות, שהופסק פיתוחה. הייתה ברישיון של מיקרוסופט, שקיבלה אותו מ-AT&T.  

בשנת 1980 שכרה חברת מיקרוסופט את שרותי חברת Santa Cruz Operation (SCO) כדי להסב את גרסה 7 של UNIX, למעבדי 8086. ההיסב נקרא Xenix. החברה המשיכה למכור את המוצר ולפתח אותו. בשנת 1987 איבדה מיקרוסופט עניין ב־Xenix ומכרה את הזכויות ל־SCO, תמורת בעלות חלקית על החברה. מאוחר יותר רכשה SCO את הזכויות הבלעדיות לתוכנה, ובסופו Xenix הוחלף על ידי SCO UNIX (הידועה כיום כ-SCO openserver). 

על פי מפתחים של גרסת BSD של יוניקס, בסוף 1980  Xenix "הייתה כנראה הגרסה הנפוצה ביותר של מערכת ההפעלה UNIX, על פי מספר המחשבים בהם היא פעלה". יו"ר מיקרוסופט, ביל גייטס, אמר בשנת 1996, שבמשך זמן רב השתמשה החברה שלו בנפח הגבוה ביותר ברישיון AT&T של יוניקס.
## קישורים חיצוניים

*Photograph, requirements, and description of SCO Xenix 386 circa-1988
*התיעוד של זניקס וספרים להורדה
*דף ה-man של זניקס
*Unsorted Xenix images, scans and photos
*Intel Multibus System 320 for Xenix (or iRMX86)
*Welcome to comp.unix.xenix.sco (v1.64)
## הערות שוליים

קטגוריה:מערכות הפעלה
קטגוריה:מערכות הפעלה מבית מיקרוסופט
קטגוריה:יוניקס
נאסיבי

**נַאסִיבִּי** (בערבית: **ناصبي**) או בהטיה לרבים **נוואסיבּ** (בערבית: **نواصب**), הוא כינוי למי שנטען שהוא שונא את "אַהְל אל-בֵּית" (משפחתו של מוחמד).

הכינוי נמצא בשימוש שיעים בעיקר לתיאור קבוצות אסלאמיות שהם רואים ככופרים ובעיקר כלפי סונים. התיאור עשוי להיות מכוון גם אל סופים.

הכינוי מתייחס לכל אדם המגלה עוינות לנביא מוחמד או למשפחתו.  כמו כן, הוא מתייחס למי שעוין, רודף, כולא או פוגע בשיעים, ולא רק במי שלא מסכים עם דרכם.

הכינוי נאסיבי היה בשימוש פומבי על ידי מנהיגים דתיים כגון האייתוללה עלי סיסתאני ומוקתדא א-סאדר בהתייחסותם לסלפים כאל כופרים שיש להילחם עמם.

קטגוריה:יחסי סונים–שיעים
גביע הקונפדרציות 1999

**גביע הקונפדרציות 1999** הוא טורניר ספורט אשר נערך במקסיקו. הטורניר היווה את מהדורתו הרביעית של גביע הקונפדרציות, השני שאורגן על ידי פיפ"א והראשון שנערך מחוץ לערב הסעודית. הטורניר הפגיש בין זוכות האליפויות היבשתיות, אלופת העולם והנבחרת המארחת. הטורניר, שבו השתתפו 8 נבחרות, החל ב-24 ביולי 1999 והסתיים ב-4 באוגוסט 1999, לאחר ניצחונה של  בגמר מול  בתוצאה 3-4. נבחרת מקסיקו הייתה לנבחרת המארחת הראשונה שזוכה בטורניר.

הטורניר שוחק בשני אצטדיונים שונים, בגוודלחרה ובמקסיקו סיטי. במקור הטורניר היה אמור להתקיים בשלוש ערים שונות, כשהעיר המארחת השלישית הייתה מונטריי, אך מכיוון ששני האצטדיונים בעיר הם בחסות חברת בירה מתחרה לנותנת החסות הרשמית של הטורניר, הוחלט לקיים את הטורניר בשתי ערים בלבד.

## קבוצות משתתפות
ממוזער|300px|הנבחרות שהשתתפו בגביע הקונפדרציות 1999.באדום: נבחרות בית 1, בכחול: נבחרות בית 2

1: נבחרת צרפת, שזכתה במונדיאל 1998, החליטה לא להשתתף בגביע הקונפדרציות בשנה זו.

2: נבחרת בוליביה זכתה במקום בטורניר מכיוון שמחזיקת קופה אמריקה 1997, ברזיל, השתתפה בזכות הישגיה במונדיאל.

3: נבחרת ארצות הברית זכתה במקום בטורניר מכיוון שמחזיקת גביע הזהב 1998, מקסיקו, השתתפה בזכות היותה המארחת.

## אצטדיונים

## הטורניר
שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שסיימו ראשונות בכל בית עלו לשלב חצי הגמר. המנצחות של חצאי הגמר עלו למשחק הגמר, בעוד שהמפסידות שלהם התמודדו ביניהן על המקום השלישי.

### שלב הבתים
#### בית א'

#### בית ב'

### שלב הנוקאאוט
#### חצי הגמר

#### משחק על המקום השלישי

#### הגמר

## תארים ופרסים
;אלופה

;פרסים

* פרסי כדור הזהב, הכסף והארד חולקו לשחקנים המצטיינים של הטורניר. פרסי נעל הזהב, הכסף והארד חולקו לכובשים המצטיינים בטורניר.

;המבקיעים המצטיינים

* 4 שחקנים כבשו שני שערים כל אחד, 19 שחקנים כבשו שער אחד כל אחד

## קישורים חיצוניים

* 

קטגוריה:גביע הקונפדרציות
קטגוריה:תחרויות כדורגל ב-1999
קטגוריה:תחרויות כדורגל במקסיקו
מריו לוי (סופר)

**מריו לוי** (בטורקית: **Mario Levi**; 25 בפברואר 1957 – 31 בינואר 2024) היה סופר יהודי-טורקי, מחבר רומנים וסיפורים ופובליציסט בשפה הטורקית, איש רדיו וקופירייטר.

## ביוגרפיה
מריו לוי נולד באיסטנבול למשפחה יהודית דוברת לדינו וטורקית.
סיים לימודי תיכון בבית הספר סן מישל בעיר הולדתו ואחר כך למד שפה וספרות צרפתית בחוג לשפות רומאניות באוניברסיטת איסטנבול עד לסיום התואר בשנת 1980.
את מאמריו הראשונים פרסם בעיתון הקהילתי היהודי "שלום" ("Şalom"). בהמשך פרסם מאמרים בעיתונים בשפה הטורקית.

ספרו הראשון משנת 1986 היה "*Jacques Brel: Bir Yalnız Adam*" ("ז'אק ברל: אדם בודד"), ספר ביוגרפי, גרסה ספרותית של עבודת הדוקטורט שלו באוניברסיטה.
בשנת 1990 פרסם לוי קובץ ראשון של סיפורים קצרים *Bir Şehre Gidememek* (אי היכולת ללכת לעיר). אלו סיפורים אוטוביוגרפיים שבהם הביא המחבר זכרונות מילדותו, נעוריו ואהבותיו. הספר זכה בפרס הלדון טאנר לסיפורים של אותה שנה. ספר הסיפורים השני *Madam Floridis Dönmeyebilir* ("ייתכן כי מאדאם פלורידיס לא תחזור") (1991) דן בקשיי שייכות והסתגלות של אנשים בני מיעוטים באיסטנבול. 
בשנת 1992 פרסם מריו לוי את הרומן הראשון שלו *En Güzel Aşk Hikayemiz* (סיפור אהבתנו היפה ביותר). אחרי הפוגה ארוכה יצא לאור בשנת 1999 רומן נוסף שלו בן 800 עמודים, *Istanbul Bir Masaldı* (איסטנבול הייתה אגדה), סיפור חייה של משפחה יהודית באיסטנבול החל משנות ה-1920 ועד לשנות ה-1980. גם ברומן זה משתקפים חיי בני המיעוטים השונים באיסטנבול.

בנוסף לעיסוקו בכתיבה ספרותית, התפרנס מריו לוי לאורך השנים מהוראת צרפתית, עסקי יבוא, כתיבה בעיתונים, עבודות קופירייטר ועריכת תוכניות רדיו. הוא לימד בפקולטה למדעי התקשורת באוניברסיטת ידיטפה וניהל סדנאות לכתיבה יוצרת.

בשנת 2009 פרסם את הרומן *Karanlık Çökerken Neredeydiniz* ("איפה היית כשירדה החשיכה?") שזכה לבקורות חיוביות מאוד. בשנת 2013 מריו לוי ביקר בישראל כדי להשתתף בפסטיבל כנס כיסופים לספרות ושירה יהודית בירושלים.

מריו לוי נפטר ב-31 בינואר 2024. הותיר אחריו אישה ושתי בנות תאומות. התגורר ברובע קדיקיי באיסטנבול.

## פרסים ואותות כבוד
*1990 - פרס הלדון טאנר לסיפורים, עבור הקובץ Bir Şehre Gidememek 
*1999 - פרס יונוס נאדי לספרות, עבור הרומן Istanbul Bir Masaldı

## ספרים
ספריו של מריו לוי תורגמו למעל 20 שפות, כולל גרמנית ואיטלקית.
***Jacques Brel: Bir Yalnız Adam** 1986 ("ז'אק ברל: אדם בודד"), ביוגרפיה
*** Bir Şehre Gidememek** 1990 ("אי היכולת ללכת לעיר"), סיפורים
***Madam Floridis Dönmeyebilir** 1991 ("ייתכן כי מאדאם פלורידיס לא תחזור"), סיפורים
***En Güzel Aşk Hikayemiz** 1992 ("סיפור אהבתנו היפה ביותר"), רומן
***İstanbul Bir Masaldı** 1999 ("איסטנבול הייתה אגדה"), רומן
* **Lunapark Kapandı** 2005 ("הלונה-פארק נסגר"), רומן
***Bir yaz Yağmuruydu** 2005 ("ידר גשם קיץ"), רומן
***Karanlık Çökerken Neredeydiniz?** 2009 ("איפה היית כשירדה החשיכה?"), רומן
*2013 **Size Pandispanya Yaptım** ("הכנתי לכם פנדיספניה")

## קישורים חיצוניים

* האתר הרשמי של הסופר 
* פרטים באתר ההוצאה לאור הגרמנית זורקמפ
* 
* 
**מכּתביו**:
* 
* 

קטגוריה:סופרים יהודים טורקים
קטגוריה:בוגרי אוניברסיטת איסטנבול
קטגוריה:טורקים שנולדו ב-1957
קטגוריה:טורקים שנפטרו ב-2024